गणपति एकदन्त और चतुर्बाहु हैं। उनके चारों हाथ अलग मुद्रा में नजर आते हैं, इनमें से एक वरमुद्रा में है आैर शेष तीन में वे क्रमश: पाश, अंकुश, आैर मोदक पात्र धारण करते हैं। वे रक्तवर्ण, लम्बोदर, शूर्पकर्ण तथा पीतवस्त्रधारी हैं। गणपति को रक्त चंदन का तिलक लगा होता है। श्री गणेश हिंदू धर्म में प्रथम पूजनीय देव हैं, उन्हें श्री विष्णु, शिव, सूर्य तथा मां दुर्गा के साथ नित्य वंदनीय पंच देवताओं में सम्मिलित किया गया है। कोई भी पूजा या धार्मिक आैर सामाजिक संस्कार गणपति पूजन के बिना सफल नहीं होता है। जब वे खुश होते हैं तो समस्त दुखों का नाश कर देते हैं आैर रुष्ट होते हैं तो हर कार्य में बाधा उत्पन्न हो जाती है। परंतु क्या आपने सोचा है कि समस्त देवी देवताओं के पूजन के पूर्व श्री गणेश वंदना क्यों होती है आैर उनका स्वरूप बड़े कान, छोटे नेत्र, विशाल पेट आैर गजमुख जो सूंड़ से युक्त है, एेसा क्यों है। आज हम आपको समस्त अंगों का विश्लेषण करके बताते हैं कि उनका ये अदभुत रूप ही उनके गुण हैं, आैर इन्ही अदृश्य गुणों के कारण प्रथम पूजनीय गणपति आदिदेव हैं जिन्होंने हर युग में अलग अवतार लिया।